На Цвети 1882. године одржана је прослава посвећена Другом српском устанку којој је присуствовао кнез Милан Обреновић са сином Александром. Тада је кнез обећао да ће његов син изградити школу. Зидање две школске зграде отпочело је 1888. и завршено 1890. године. Школа је почела са радом школске 1891/92. године, па све до 29. марта 1981. године када је једна зграда изгорела, а друга претворена у Музеј Другог српског устанка.